**Infobrev fra styret mai 2022**

Nå er vi skikkelig i gang!

Førstkommende lørdag (21.5) er det stor **fellesdugnad** på Solvang4 i regi av hagekomiteen. Ta med hageredskaper, hansker, arbeidslyst osv og møt opp på Felleshuset kl 14. Hurra!

Søndag (22.5) åpner **Cafe Utsikten** for første gang på lenge :) Cafeen er åpen fra kl 12-15 og selger som før vafler, kaffe, is, brus osv. Kun Vippsbetaling.

**Kvistbilen** kommer mandag. Pga dugnaden blir hageavfall plassert på parkeringsplassen allerede lørdag. **Ingen må med andre ord parkere på gresset på østsiden fra og med lørdag formiddag!**

Hageavfall ellers må være på plass senest mandag kl 15.45. Sjekk turnusliste på epost og/eller oppslagstavlene for å se om du er en av dem som skal jobbe på kvistbilen denne gangen.

Oversikt over hvem som skal jobbe når på cafeen er forøvrig også sendt ut på epost nylig. Sjekk lista – og husk på at du selv må bytte hvis du ikke kan. Cafevakt og kvistbiljobbing er obligatorisk fellesarbeid. Hvis du ikke møter, må du ut med 500 kr pr time.

Vi gjør en liten vri på **ordensrunden** i år. Styret gjennomfører selv runden – vi begynner mandag 7.juni - og håper på å komme gjennom hele hagen den kvelden. Det betyr at det dessverre står feil dato for ordensrunden på årshjulet.

Et digert lass med **jord** ligger ved siden av Felleshuset, og er til salgs i trillebårlass. Prisen i år er 60 kroner for et lite lass og 80 kr for et stort. Nok en gang takk til Else som er jordsjef! Prøv å unngå å hente jord når huset er utleid hvis mulig..

Det er **Åpen halvtime** – hvis du har noe du vil ta opp med styret - på Felleshuset kl 17-17.30 mandag 23.mai. Her kan du også hente oblater for betalt parkering😊

God 17.mai ønskes fra Styret

Kolbjørn, Rikke, Mona, Stig, Bjørn, Rune, Bodil og Trine